अगर आप झुलसाने वाली गरमी के प्रभाव से बचना चाहती हैं तो घर से बाहर निकलते समय पूरी बांह की कमीज, कुरता या टौप आदि का इस्तेमाल करें. साथ ही छतरी ले जाना भी न भूलें. अगर इन से परहेज है, तो फिर आप अपने पहनावे से मिलताजुलता सूती दुपट्टा या स्टोल डालें. इस से आप सिर, गले और हाथों को अच्छी तरह से ढक सकती हैं. जींस की थिकनैस के बराबर एप्रन पहन सकती हैं. धूप और धूल से बचने के लिए अपनी पसंद का सनग्लास लगाएं. गरमियों में अधिकतर सूती कपड़ों को ही प्राथमिकता दें. ये पसीने को भी आसानी से सोखते हैं और त्वचा के लिए भी आरामदायक होते हैं.